b'\n_START_ARTICLE_\nZayandeh Rud\n_START_PARAGRAPH_\nZayandeh eller Zayandeh Rud (farsi: \xd8\xb2\xd8\xa7\xdb\x8c\xd9\x86\xd8\xaf\xd9\x87\xe2\x80\x8c\xd8\xb1\xd9\x88\xd8\xaf; Zayandeh \xc2\xablivgivende\xc2\xbb + Rud \xc2\xabelv\xc2\xbb) er en endorheisk elv som renner gjennom Isfahan i Iran._NEWLINE_Elven springer ut i Zagrosfjellene i provinsen Chahar Mahaal og Bakhtiari og renner inn i provinsen Isfahan, der den etter rundt 400 kilometer munner ut i Gavkhouni, en \xc3\xa5rstidsstyrt saltsj\xc3\xb8 og et sumpomr\xc3\xa5de s\xc3\xb8r\xc3\xb8st av Isfahan. Elven var den mest vannrike i det sentrale Iran, og en av de f\xc3\xa5 med vannf\xc3\xb8ring \xc3\xa5ret rundt. I Isfahans byomr\xc3\xa5de, der det ligger pareker langs begge bredder, ble elven oppdemmet slik at den bredte seg mange ganger sin naturlige bredde._NEWLINE_Henimot 2010 t\xc3\xb8rket den ut slik at den st\xc3\xb8rstedelen av \xc3\xa5ret ligger utt\xc3\xb8rket. Dette skyldes overutnyttelse av grunn- og overflatevannet i omr\xc3\xa5det, og mindre regn.'